እቲ ዝነበረ ትጽቢትን ሕጂ ዘሎ ክውንነትን እንታይ ይመስል ርእይተኦም ሂቦም ኣለው። "ወርሒ ሰነ መልእኽቲ ዕርቂ፡ ሓምለ ከኣ ፈጽሚ ዕርቂ ዝረኣናለን ኣዋርሕ ብምዃነን ብኽብሪ ክዝከራ ይግበአኒ" ይብል ነባር ስዊዝ ዑቕባልደት። ኣስዒቡ ከኣ፡ " ከምቲ ዶክተር ኣቢይ ኣብ ኢትዮጵያ ዝገበሮ እሱራት ክፍትሑ፡ ኣብ ስደትን ጎረባብትን ሃገራት ኮይኖም 'ድምጽና ኣይተሰምዐን' ዝብሉ ተቓወምቲ ድምጾም ክስማዕ፡ ዕርቂ አሕዋት ክግበር ትጽቢት ነይሩና። እንተኾነ ግን ዝእሰሩ እምበር ዝፍትሑ ስለዘይረኣኹን ስለዘይሰማዕኩን ይጉሂ" ብምባል ድሕሪ ዕርቀ ሰላም ብዙሕ ለውጢ ክርኢ ትጽቢት አሕዲሩ ከም ዝነበረ ይዛረብ። ዑቕባንኪኤል ብወገኑ፡ " ኢትዮጵያ፡ ላዕለዎት ሓለፍትን ሰበስልጣናትን ዝቐዘፈ፡ ብመንፈንቅለ መንግስቲ ዝተነግረ ገና ዘይዓረፈ፡ ዓሌታዊ ጎንጽን ጽልእን ዝተሓወሶ ዝመስል ሽግር ኣለዎም። ንጉዳዮም ከኣ ባዕላቶም ኣለውዎ። ብዝወሓደስ ይዛረቡሉ እኳ፡ ናትና ግን ኩሉ ነገር ዕጹው እዩ። ሓበሬታ የሎን፡ ጀነራል ዝኣክል ተሃሪሙ ደሃይ የሎን። ብዛዕባ ወደብ'ዶ መዓስከር ሓይሊ ባሕሪ'ዶ ይዝረብ ግን ሓበሬታ የሎን" ይብል። "ምስዚ ዕርቀ ሰላም ብዙሕ ነገር ይኽፈት፡ ብዙሕ ነገር ይመሓየሽ ይኸውን ኢልና ተጸቢና እሞ ግን መሊሱ ደኣ ይጸብብ ኣሎ" ብምባል ከኣ፡ ነቲ ምስተኸፍተ ነዊሕ ከይጸንሐ ዝተዓጽወ ጉዳይ ዶባት ከም ኣብነት የቕርብ። እቲ ንመንግስቲ ኤርትራ፡ ንነዊሕ ዓመታት ዘገልገሉ ኣባላት ሃገራዊ ኣገልግሎት ኣብ እዋኖም ከየጣይስን ንቡር ህይወት ንኽመርሑ ከየፍቅድን ን20 ዓመት ጂሆ ሒዙዎ ዝጸንሐ ወጥሪ ኣይ ሰላም ኣይ ኩናት ብመፍትሕ ፍቕሪ ዶር ኣቢይ ምስተፈትሐን ጽባሕ እዛ ዕለት ብ09 መስከረም 2018፦ • ኣብ ሞንጎ ክልቲአን ሃገራት ዘሎ ሃዋህዉ ኵናት ምብቃዕን ሓድሽ ምዕራፍ ሰላምን ምሕዝነትን ምምስራትን • ክልቲኤን ሃገራት ኣብ ፖለቲካ፣ ማሕበረ-ቑጠባዊ ርክባት፣ ባህልን ጸጥታን ሓቢርካ ምስራሕ • ምንቅስቓሳት ንግዲ፣ መጓዓዝያን ቴሌኮምዩኒኬሽንን ናብ ንቡር ምምላስን ዲፕሎማሲያዊ ርክባትን ንጥፈታትን ምሕዳስ • ዉሳነ ኮሚሽን ዶብ ምትግባር • ከምኡ እውን ዞባዊ ሰላም፣ ልምዓትን ዉህደትን ከረጋግጻ ብሓባር ምስራሕ ዝብሉ ሓሙሽተ መትከላት ስምምዕ ምስተፈረመ፡ ብህዝቢ፡ ኩሉ ነገር ናብ ንቡር ክምለስ እዩ ዝብል ባህግን ሃንቀውታን ነይሩ። ድሕሪ ኣስታት ክልተ ወርሒ ከኣ ከም ሰናይ ምልክት ምምሕያሽ ዝምድና፡ ፈለማ መስመር ሰርሓ ዛላምበሳን ቡሬ ደባይ ሲማን ብ11 መስከረም 2018፤ ኣብ ሰሙኑ መስመር ራማ ክሳድ ዒቃ ብ17 መስከረም ተኸፊቱ ህዝቢ ብፍቕሪ ተሓዋዊሱ ዕዳጋታት ኤርትራ እውን ተረጋጊኡ። ምንጪ ስእሊ, FITSUM AREGA መግለጺ ስእሊ, ቀዳማይ ሚንስትር ኣብይ ኣሕመድ ምስ ፕረዚደንት ኢሳይያስ ኣፈወርቂ ኣብ መዕርፎ ነፈርቲ ኣስመራ እንተኾነ ግን ኣይደንጎየን ብዘይ ወግዓዊ መግለጺ፡ ዶባት ሰርሓ ዛላምበሳ ብ26 ታሕሳስ፡ መስመር ራማ ክሳድ ዒቃ ንጽባሒቱ፡ ብ27 ታሕሳስ 2018 ተዓጽዩ። እቲ ዝገርም ግን ክልተ መስመራት ዶባት እናተዓጽወ መስመር ኦምሓጀር ሑመራ፡ ክልቲኦም መራሕቲ ኣብ ዝተረኽብሉ ብ07 ጥሪ 2017 ብወግዒ ተኸፊቱ። ኣብቲ ጽንብል ከኣ ፕረዚደንት ኢሳይያስ ምስ ፕሬዚዳንት ክልል ትግራይ ዶክተር ደብረጽየን ኢድ ንኢድ ተተሓሒዞም ክስጉሙ ምስተራእዩ፡ እቲ ንትግራይ ብምጉሳዩ ከሰክፍ ዝጸንሐ ዕርቀ ሰላም ምሉእ ሰላም ክኽውን እዩ ዝብል ትጽቢት አሕዲሩ። እንተኾነ ኣይዶንጎየን እቲ ዝተዓጽወ መስመራት ክኽፈት ትጽቢት እናተገብረሉ መስመር ኦምሓጀር ሑመራ ብ18 ሚያዝያ፡ መስመር ቡሬ ደባይ ሲማ ከኣ ብ22 ሚያዝያ 2018 ብሃንደበት ተዓጽዩ። ኣቶ ዑቕባዝጊ፡ ዓሚ ዝነበሮ ትጽቢትን ሕጂ ዘሎ ክውንነትን ከንግር እንከሎ፡ ኣቢይ ኣሕመድ፡ ንሞት ተፈሪዶም ዝነበሩ እሱራት ፖለቲካ ከይተረፉ ፈቲሑ፣ ናይ ሃይማኖት ጸገማት ፈዊሱ፣ ኣብ ስደት ዝነበሩ ተቓወምቱ ብሰላማዊ መገዲ ክዘራረቡ ዓዲሙ፡ ምሕረት ምስኣወጀ፡ ፕረዚደንት ኢሳይያስ እውን ተመሳሳሊ ስገምቲ ይወስድ ይኸውን ዝብል ትጽቢት ከምዘነበሮ ይገልጽ። "ኩሎም ናይ ሕልናን ፖለቲካን እሱራት ብቕልጡፍ ክፍትሑ፡ ሃገራዊ ባይቶ ዝሞቱን ዝሓመሙን ኣባላቱ ተኪኡ ክበራበር፡ ሃገራዊ ቅዋም ክትግበር፡ ደሞክራሲያዊ ሰላማዊ ምስግጋር ስልጣን ክካየድ፡ ፖለቲካዊ ትካላት ክህነጽ፡ ኣብ መስከረም 2001 ዝተኣገደ ብሕታዊ ሚድያ ክፍቀድ፡ መራሕቲ ሃይማኖት፣ ጋዜጠኛታትን ፖለቲከኛታትን ክፍትሑን ብሕጊ ክዳነዩን ክርኢ እየ ዝደሊ" ክብል ድማ ውሽጣዊ ስምዒቱ የካፍል። ተዛማዲ ትሕዝቶ ኤርትራ፡ መንግስቲ ብኣፍሪቃውያን ጸሓፍትን ጋዜጠኛታትን ንዝተጽሓፈ ደብዳበ ምላሽ ሂቡ ኣብዚ ሰሙን፡ 103 ጸለውቲ ኣፍሪቃውያን ጸሓፍቲ፣ ጋዜጤኛታትን ተሓለቅቲ ሰብኣዊ መሰላትን ኤርትራ ኣብ ኣተሓሕዛ ሰብኣዊ መሰላት፣ ምፍታሕ ዝተኣሰሩ ጋዜጠኛታትን ፖለቲከኛታት ለውጢ ክትገብር ዝጠልብ ቅሉዕ ደብዳበ ናብ ፕሬዝደንት ኢሳይያስ ኣፈወርቂ ጽሒፎም ነይሮም።13 ሰነ 2019 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
